text: चेन्नई: ऑस्ट्रेलिया के पूर्व तेज गेंदबाज ग्लेन मैकग्रा का मानना है कि पूर्व विकेटकीपर बल्लेबाज एडम गिलक्रिस्ट में भी पूर्व पाकिस्तानी कप्तान इमरान खान की तरह कुशल राजनीतिज्ञ बनने की क्षमता है। इमरान की पार्टी पाकिस्तान तहरीके इंसाफ (पीटीआई) हाल के चुनावों में सबसे बड़ी पार्टी बनकर उभरी है और इस पूर्व ऑलराउंडर का प्रधानमंत्री बनना लगभग तय है। इमरान खान को दुनिया भर से क्रिकेटरों ने शुभकामनाएं दी हैं।